钦定古今图书集成/明伦汇编/官常典/第078卷 > 阳丰公库汗沔
## 钦定古今图书集成/明伦汇编/官常典/第078卷 > 阳丰公库汗沔

按《魏书辽西公传》：“辽西公意烈弟彭城公勃勃子浑，
浑子库汗为羽林中郎将，从北巡，有兔起乘舆前，命
库汗射之，应弦而毙。世祖悦，赐一金兔，以旌其能。高
宗起恭宗庙，赐爵阳丰侯。显祖即位，复造高宗庙，拜
殿中给事，进爵为公。库汗明于断决，每奉使察行州
镇，折狱以情，所历皆称之。秦州父老诣阙乞库汗为”
刺史者，前后千馀人，朝廷许之，未及遣，遇病卒。子古
辰袭。